Y.B. TUAN HEE LOY SIAN: Terima kasih Yang Berhormat Speaker. Saya ingin memberi sedikit maklumat, tentang cadangan yang diutarakan oleh Jawatankuasa Pilihanraya Khas mengenai Pengurusan Sumber Air. Sebenarnya Sumber Air di bawah Jawatankuasa EXCO Infra, tapi untuk pencemaran di bawah portfolio saya. Untuk, saya nak jawab sikit untuk tiga perkara. Yang pertama tentang pemasangan stesen telemetri kuantiti dan kualiti air serta kolaborasi projek dengan Air Selangor untuk early warning system, bagi muka sauk, LRA selaras aplikasi 4.0, IOS, IOTS. LUAS telah mengambil inisiatif membangun stesen telemetri kuantiti dan juga kualiti air sejak 2016. Inisiatif yang telah pun diperkenal oleh LUAS ini merupakan sebahagian daripada komponen penting di dalam pembangunan smart digital system. Usaha ini bagi memenuhi misi penerapan aplikasi internet of thing iaitu IOTS, dalam Smart Selangor Water Management, di dalam pelaksanaan pemantauan sumber air secara online. Sehingga kini, LUAS mempunyai 10 stesen telemetri kuantiti air, yang meliputi paras air hujan juga kadar alir dan juga satu stesen telemetri kadar air yang meliputi enam Parameter Akses Asas serta Indeks Kualiti Air, IKA. Berikut adalah lokasi stesen telemetri milik LUAS;
Yang pertama, ada 6 stesen kuantiti air di Lembangan Sungai Selangor. Yang kedua, ada 4 stesen kuantiti air di Lembangan Sungai Langat. Yang satu lagi stesen kualiti air di Jambatan Dengkil iaitu Hulu Muka Sauk, LPA Bukit Tampoi.
LUAS telah berkolaborasi dengan pihak pengurusan Air Selangor Sdn. Bhd. bagi pembinaan River Monitoring Station iaitu RMS di lembangan sungai kritikal. Pengembangan RMS ini merupakan kerjasama pintar, iaitu smart and strategic partnership dalam pemantauan sumber air secara online. Dan juga sebagai sistem amaran awal, iaitu early warning system. Jika berlakunya insiden pencemaran sumber air. Kerana kedudukan semua stesen adalah di hulu muka sauk LPA. Berikut adalah lokasi RMS yang telah pun dibina, kerjasama pihak LUAS bersama pihak pengurusan Air Selangor.
Yang pertama, 4 stesen kualiti air di Lembangan Sungai Selangor. Satu stesen masih dalam pembinaan. Yang kedua, 6 stesen kualiti air di Lembangan Sungai Langat, kini masih dalam peringkat pembinaan. Yang ketiga, satu stesen kualiti air di Lembangan Sungai Klang. Kini masih dalam peringkat pembinaan. LUAS juga telah pun memohon peruntukan dari UPEN dalam Rancangan Malaysia ke 12, bagi cadangan tiga lagi stesen telemetri kualiti air dan ianya tertakluk kepada kelulusan. Yang kedua tentang pelaksanaan Ops Sumber Air Selangor, semasa musim perayaan, iaitu pemantau dalam tempoh 24 di lembangan sungai, bagi memantau dan mencegah aktiviti yang berpotensi menyebabkan pencemaran dan henti tugas loji.
Untuk makluman Yang Berhormat, inisiatif kerajaan Negeri Selangor melalui Ops Sumber Air, ataupun Operasi Pemantauan Sumber Air secara bersepadu bagi tempoh 24 jam bersama agensi berkaitan di lembangan sungai yang sensitif seperti Lembangan Sungai Langat, Lembangan Sungai Selangor, Lembangan Sungai Klang.
Pelaksanaan Ops Sumber Air ini tidak terhad, hanya musim perayaan Tahun Baru Cina, Perintah Kawalan Pergerakan PKP dan juga Hari Raya Aidil Fitri. Pemantauan di laksanakan di lebih 20 kawasan sumber air, termasuk kawasan tadahan air empangan, rizab sungai, premis-premis yang dikesan dilesenkan, loji air IWK dan sekitar kawasan perindustrian yang berisiko di hulu muka sauk Loji Pembersihan Air LPA. Berdasarkan keputusan MMKN ke 20, iaitu pada 3 Jun 2020, disahkan MMKN ke 21, pada 10 Jun 2020, mulai 1 Jun 2020, pelaksanaan pemantauan 24 jam dilaksanakan bersepadu bersama pengurusan Air Selangor, di lembangan sungai utama, iaitu Lembangan Sungai Selangor, Sungai Bernam serta Sungai Langat, termasuk Sungai Semenyih. Bagi memantau dan mengekang daripada berlakunya pencemaran yang berisiko, menyebabkan henti tugas LPA. Iaitu Ops Sumber Air ini kita akan start buat 24 jam mulai 1Jun 2020. Berkenaan dengan pindaan undang-undang, yang telah pun dicadangkan untuk makluman Yang Berhormat semua...